Diacetils - Vikipēdija

# Diacetils

### Vikipēdijas raksts

Diacetils
Diacetila struktūrformula
Ķīmiskā formula: | C4H6O2
Molmasa: | 86,09 g/mol
Blīvums: | 990,4 kg/m3
Kušanas temperatūra: | -2,4°C
Viršanas temperatūra: | 88°C

Diacetils (2,3-butāndions, dimetilglioksāls, dimetildiketons, CH3COCOCH3) ir vienkāršākais α-diketons jeb vicinālais diketons (tā molekulā abas karbonilgrupas atrodas blakus). Diacetils ir zaļgandzeltens šķidrums. Dzeltena vai dzeltenzaļa krāsa ir visu α-diketonu īpašība (arī glioksāls satur divas blakus novietotas karbonilgrupas un ir krāsains savienojums). Šādas atomu grupas, kā α-diketona grupējums, sauc par hromoforām grupām. Savienojumi, kur karbonilgrupas ir lielākā attālumā viena no otras (β- vai γ-diketoni) pārsvarā ir bezkrāsaini.

## [izmainīt šo sadaļu] Atrašanās dabā

Diacetils ietilpst dažu ēterisko eļļu sastāvā (timiāna eļļa, neļķu eļļa). Bez tam diacetils atrodams sviestā un ir tā dabīgā smaržviela.

## [izmainīt šo sadaļu] Iegūšana

Diacetilu var iegūt no metiletilketona, to nitrozējot ar amilnitrītu un iegūto izonitrozoketonu hidrolizējot ar skābi. Diacetilu iegūst arī no metilacetoetiķskābes (to apstrādājot ar slāpekļpaskābi, rodas tas pats izonitrozoketons).

## [izmainīt šo sadaļu] Īpašības

Dod visas ketoniem raksturīgās reakcijas. Tāpat kā citi līdzīgi savienojumi, iedarbojas ar amonjaku, veidojot imidazola atvasinājumus.

## [izmainīt šo sadaļu] Izmantošana

Diacetila dioksīms (dimetilglioksīms) ar metāliem veido krāsainus kompleksos sāļus. Niķeļa kompleksais sāls turklāt vēl ir nešķīstošs - to izmanto analītiskajā ķīmijā niķeļa kvantitatīvai noteikšanai (sk. Čugajeva reakcija).

Svarīgākie ketoni Acetons | Metiletilketons | Mezitiloksīds | Forons | Acetols | Acetoīns | Metilglioksāls | Diacetils | Acetilacetons | Acetonilacetons | Acetofenons | Benzofenons | Benzils | Halkons

Saturs iegūts no "http://lv.wikipedia.org../../../d/i/a/Diacetils.html"

Kategorija: Ketoni

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Polski